Apstiprināta ar

Jelgavas novada Izglītības pārvaldes

vadītāja 13.02.2023. rīkojumu Nr. IP/3-2/23/22

Izdota saskaņā ar Erasmus+ programmas projekta finansējuma līgumu Nr.2021-1-RO01-KA220-VET-000033307 un projekta pieteikumu

**Metodika dalībnieku atlasei mobilitātei**

Eiropas Savienības Erasmus+ programmas pamatdarbības Nr.2 (KA2) sadarbības partnerības profesionālā izglītībā un apmācībā projekta “S.O.S. A Career for Success” ietvaros dalībai apmācībās Somijā (13.03.2023.-17.03.2023. neskaitot ceļojuma dienas), kuras organizē projekta partneri - Profesionālās izglītības un apmācības centrs “RIVERIA” (Somija).

Projekta “S.O.S. karjera panākumiem” mērķis ir uzlabot izglītības kvalitāti un nodrošināt nepārtrauktu profesionālās izglītības pedagogu un karjeras attīstības atbalsta speciālistu profesionālo izaugsmi un izstrādāt karjeras attīstības atbalsta programmas. Projekta vadītājs ir Aradas apgabala Izglītības pārvalde (Rumānija). Projekta partneri - Jelgavas novada Izglītības pārvalde (Latvija), Eiropas Zinātnes un Attīstības Centrs CERSEO (Itālija), Osmānijas provinces Nacionālais izglītības direktorāts (Turcija), Starpkultūru Asociācija “Mobility Friends” (Portugāle), Profesionālais apmācību centrs “Hiperactivity” (Spānija), Profesionālās izglītības un apmācības centrs “RIVERIA” (Somija). Projekta īstenošanas laiks 01.01.2022. – 31.12.2023. Erasmus+ projekts finansē dalībnieku dalību aktivitātē.

**I. Vispārīgie jautājumi**

1. Dalībnieku atlases metodika izstrādāta saskaņā ar Erasmus+ programmas pamatdarbības Nr.2 (KA2) sadarbības partnerības profesionālās izglītības un apmācības sektorā mobilitātes vadlīnijām un Jelgavas novada Izglītības pārvaldes noteiktiem kritērijiem.
2. Dalībnieki ir Jelgavas novada pašvaldības izglītības iestāžu speciālisti amatā “Pedagogs karjeras konsultants”. Apmācībās kopā ir paredzētas 4 vietas.

**II. Mobilitātes atbalsta piešķiršanas mērķi**

1. Mobilitātes mērķis dalībai apmācībās: gūt jaunu pieredzi un zināšanas, tādējādi uzlabojot izglītības kvalitāti un nodrošinot karjeras attīstības atbalsta speciālistu profesionālo izaugsmi. Apgūtās mācību metodes ļaus speciālistiem veiksmīgāk plānot un īstenot karjeras attīstības atbalsta pasākumus, veicot karjeras virziena izvēli izglītojamajiem atbilstoši viņu individuālajām vajadzībām, tādējādi paaugstinot jauniešu iesaistīšanu darba tirgū. Mobilitātes rezultātā dalībniekiem iegūta arī plašāka izpratne par inovācijām izglītībā citās Eiropas valstīs; izpratne par sociālo, valodu un kultūras daudzveidību un atsaucība pret to; iespējas profesionālajai un karjeras attīstībai; svešvalodas prasmju uzlabošanās; lielāka motivācija un apmierinātība savā ikdienas darbā.

**III. Mobilitātes pretendents**

1. Mobilitātē var piedalīties jebkurš Jelgavas novada izglītības iestāžu Pedagogs karjeras konsultants, kas atbilst pretendenta atlases kritērijiem.
2. Apņemas nodot apmācībās iegūtās zināšanas, organizējot mācību semināru Jelgavas novada pašvaldības izglītības iestāžu darbiniekiem.
3. Apņemas apmācībās gūtās zināšanas un metodes aprobēt praktiskajā darbā ar izglītojamajiem un sniegt atgriezenisko saiti projekta vadītājam Latvijā.
4. Ja uz apmācībām būs pieteikušies vairāk par 4 pretendentiem, tad atbalstīti tiks tie pretendenti, kas saņems visvairāk punktus atlases kritērijos (metodikas V sadaļa).

**IV. Pretendenta iesniedzamie dokumenti**

1. Lai pretendētu uz atbalstu mobilitātei, pretendents atbilst III. punktā minētiem kritērijiem un pieteikšanās laikā iesniedz iesniegumu (pielikumā pievienota iesnieguma forma).

**V. Pretendenta atlases kritēriji**

1. Administratīvā pārbaude:

|  |  |
| --- | --- |
| Iesniegums ir iesniegts atbilstīgi dotajai formai, ir pilnībā aizpildīts | Jā/Nē |
| Pretendents apliecina, ka piedalīsies citās šī projekta aktivitātēs | Jā/Nē |
| Pretendents apliecina, ka turpinās darbu skolā vismaz visu nākamo mācību gadu | Jā/Nē |
| Pretendents apliecina, ka dalīsies ar iegūto pieredzi un zināšanām izglītības iestādē un ārpus tās | Jā/Nē |
| Pretendents nav atteicis dalību Erasmus+ projektā 2021./2022. mācību gadā | Jā/Nē |

1. Pretendents, kurš nav iesniedzis noteiktā laikā iesniegumu vai neatbilst administratīviem kritērijiem, netiek iekļauts atbalstāmo dalībnieku sarakstā.
2. Pretendentiem tiks piešķirti punkti, atbilstoši atlases kritērijiem:
	1. Pieredze Pedagoga karjeras konsultanta darbā:
		1. Vismaz 3 gadi (2 punkti);
		2. Līdz 3 gadiem (1punkts).
	2. Angļu valodas zināšanas:
		1. Uzrādīts B1 sertifikāts/ augstākā izglītība svešvalodā (3 punkti);
		2. Uzrādīti kursi, kuri apmeklēti pēdējo 3 gadu laikā (2 punkti);
		3. Pedagoga pašvērtējumā norādītas angļu valodas prasmes (1 punkts).
	3. Pretendenta motivācija:
		1. Pretendents ir skaidri un detalizēti pamatojis, kādēļ vēlas apmeklēt apmācības Somijā, norādot ieguvumus gan sev, gan skolai, gan novadam. (5 punkti);
		2. Pretendents ir pamatojis, kādēļ vēlas apmeklēt apmācības Somijā, norādot ieguvumus sev un skolai. (3 punkti);
		3. Pretendents ir pamatojis, kādēļ vēlas apmeklēt apmācības Somijā (1 punkts).
	4. Pedagoga līdzšinējā pieredze Erasmus+ projektos:
		1. pedagogs līdz šim nav piedalījies Erasmus+ projektā (1 punkti).

**VI.  Pretendenta atlases kārtība**

1. Pieteikšanās laiks apmācībām Somijā ir no 2023.gada 13.februāra līdz 2023.gada 20.februārim. Šajā laikā pretendenti izglītības projektu vadītājam uz e-pastu lelde.santare@jelgavasnovads.lv nosūta aizpildītu pieteikšanās iesniegumu.
2. Līdz 2023.gada 27.februārim Pretendentu atlases komisija, kas sastāv no Izglītības pārvaldes vadītājas, izglītības projektu vadītājas, Izglītības atbalsta nodaļas vadītājas, izvērtē iesniegto dokumentu atbilstību prasībām, kuras noteiktas šīs metodikas V punktā, un nosaka prioritāri atbalstāmos pretendentus.
3. Prioritāri tiek atbalstīti pretendenti, kuri saņems vislielāko punktu skaitu.
4. Pretendenti par dalību projektā un apmācību apmeklēšanu tiks informēti nekavējoties pēc lēmuma pieņemšanas un ne vēlāk kā 2023.gada 28.februārī.

Projekta vadītāja: L. Šantare

Iesniegums, lai pretendētu dalībai ERASMUS+ programmas projekta Nr.2021-1-RO01-KA220-VET-000033307 “S.O.S. A CAREER FOR SUCCESS” (S.O.S. karjera panākumiem), pamatdarbības Nr.2 (KA2) sadarbības partnerības profesionālās izglītības un apmācības sektorā projekta organizētām apmācībām 2023.gada martā, kuras organizē Profesionālās izglītības un apmācības centrs “RIVERIA” (Somija)

|  |  |
| --- | --- |
| Vārds, uzvārds |  |
| Izglītības iestāde |  |
| Amats (amati) izglītības iestādē |  |
| Papildus amati, pienākumi Jelgavas novadā |  |
| Kontakttālrunis, e-pasta adrese |  |
| Speciālista darba stāžs darba stāžs (gadi) |  |
| Angļu valodas zināšanas (norādīt zināšanu līmeni un iegūto sertifikātu/apliecību, ja tāds ir) |  |
| Kāpēc vēlaties apmeklēt apmācības (lūgums sniegt detalizētu un argumentētu pamatojumu, norādot arī ieguvumus skolai un novadam) |  |
| Aizpildot šo iesniegumu apliecinu, ka:1. Neesmu atsaucis dalību Erasmus+ projektā 2021./2022.mācību gadā.
2. Turpināšu darbu Jelgavas novada izglītības iestādē vismaz visu 2023./2024. mācību gadu.
3. Iesniegumu esmu saskaņojis ar savu darba devēju.
4. Aktīvi piedalīšos projekta darba grupā, lai sasniegtu projekta mērķi.
5. Piekrītu personas datu apstrādei, kas nepieciešama, lai nodrošinātu pretendentu atlasi un finanšu norēķinus.
6. Atbalsta saņemšanas gadījumā pildīšu visas saistības, tajā skaitā līguma slēgšana un īstenošana, atskaišu sagatavošana un iesniegšana, iegūto zināšanu un prasmju prezentēšana.
 |